MUNICIPIUL CRAIOVA

CONSILIUL LOCAL AL MUNICIPIULUI CRAIOVA   

       HOTĂRÂREA NR. 6
privind reportarea excedentului bugetar al anului 2016, realizat de către instituţiile publice finanţate integral din venituri proprii, precum şi din activităţile finanţate integral din venituri proprii, în anul 2017

Consiliul Local al Municipiului Craiova, întrunit în şedinţa de îndată din data de 05.01.2017;

 Având în vedere raportul nr.513/2017 întocmit de Direcţia Economico-Financiară prin care se propune reportarea excedentului bugetar al anului 2016, realizat de către instituţiile publice finanţate integral din venituri proprii, precum şi din activităţile finanţate integral din venituri proprii, în anul 2017; 

           În conformitate cu prevederile art.70 alin.1 şi 2 din Legea nr.273/2006 privind finanţele publice locale, modificată şi completată şi art.3.16 din Ordinul Ministrului Finanţelor nr. 2890/2016 pentru aprobarea normelor metodologice privind încheierea exerciţiului bugetar al anului 2016;

  În temeiul art.36 alin. 2, lit b coroborat cu alin. 4, lit. a şi art.45, alin. 2, lit. a, art. 61, alin. 2 şi art.115, alin.1, lit. b din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă ca excedentele rezultate în anul 2016 din execuţia bugetelor instituţiilor   publice finanţate integral din venituri proprii, rezultate după operaţiunile de regularizare, respectiv Spitalul Clinic de Neuropsihiatrie Craiova, Spitalul Clinic Municipal ”Filantropia” Craiova, Spitalul Clinic de Boli Infecţioase şi Pneumoftiziologie „Victor Babeş” Craiova, precum şi din activităţile finanţate integral din venituri proprii  ale unităţilor de învăţământ preuniversitar de stat din municipiul Craiova şi ale Municipiului Craiova, să rămână la dispoziţia acestora, urmând a fi folosite în anul 2017 cu aceeaşi destinaţie.

Art.2. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Economico-Financiară vor aduce la îndeplinire prevederile prezentei hotărâri.

	  PREŞEDINTE DE ŞEDINŢĂ,

               CONTRASEMNEAZĂ,

        PT. SECRETAR,

        Marin Traian RADU

       Ovidiu MISCHIANU

	

	
	

	
	

	
	

	
	

	
	


